Document ID: 32004R1944

KOMISSION ASETUS (EY) N:o 1944/2004,
annettu 10 päivänä marraskuuta 2004,
luvan antamisesta siirtoihin Kiinan kansantasavallasta peräisin olevien tekstiili- ja vaatetustuotteiden määrällisten rajoitusten välillä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) ja erityisesti sen 7 artiklan,
sekä katsoo seuraavaa:
(1)
Joulukuun 9 päivänä 1988 parafoidun ja neuvoston päätöksellä 90/647/ETY (2) hyväksytyn Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen, sellaisena kuin se on viimeksi muutettuna ja laajennettuna 19 päivänä toukokuuta 2000 parafoidulla ja neuvoston päätöksellä 2000/787/EY (3) hyväksytyllä kirjeenvaihtona tehdyllä sopimuksella, 5 artiklassa annetaan mahdollisuus tehdä siirtoja kiintiövuosien välillä. Kiinan kansantasavallan liityttyä Maailman kauppajärjestöön kyseiset joustoa koskevat säännökset annettiin Maailman kauppajärjestön tekstiilitarkkailuelimen tiedoksi.
(2)
Kiinan kansantasavalta esitti 2 päivänä elokuuta 2004 pyynnön määrien siirtämisestä kiintiövuodelta 2003 kiintiövuodelle 2004.
(3)
Kiinan kansantasavallan pyytämät siirrot kuuluvat Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen, joka parafoitiin 9 päivänä joulukuuta 1988, 5 artiklassa tarkoitettujen ja neuvoston asetuksen (ETY) N:o 3030/93 liitteessä VIII olevassa sarakkeessa 9 esitettyjen joustavuussäännösten soveltamisalaan.
(4)
On aiheellista suostua pyyntöön käytettävissä olevien määrien rajoissa.
(5)
On toivottavaa, että tämä asetus tulee voimaan sen julkaisemista seuraavana päivänä, jotta toimijat voisivat saada sen nojalla etua mahdollisimman pian.
(6)
Tässä asetuksessa säädetyt toimenpiteet ovat asetuksen (ETY) N:o 3030/93 17 artiklassa perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Annetaan kiintiövuodelle 2004 lupa Euroopan yhteisön ja Kiinan kansantasavallan tekstiilituotteiden kauppaa koskevalla sopimuksella vahvistettuihin Kiinan kansantasavallasta peräisin olevien tekstiilituotteiden määrällisten rajoitusten siirtoihin tämän asetuksen liitteen mukaisesti.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä marraskuuta 2004.

Labels: 18
3
1